**ПРОЕКТ !**

**Д О Г О В О Р**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

**№…..........................**

Днес .............. г., в офис с.Старо Оряхово, обл. Варна, **между:**

**1.** **Териториално поделение** „**Държавно ловно стопанство Шерба”**, адрес: с.Горен чифлик, обл.Варна, ул.Шерба №7, за кореспонденция: офис с.Старо Оряхово, обл.Варна, ул.Дунав №8, ЕИК по БУЛСТАТ: 2016174120080, представлявано от инж. Йордан Радославов , в качеството му на Директор , по оправомощаване от инж.Радослав Радев, съгласно Заповед **№374/05.12.2016г**. на директора на ТП ДЛС Шерба и Валя Стойчева , в качеството й на ръководител счетоводен отдел, наричано за краткост по-долу ВЪЗЛОЖИТЕЛ, от една страна

 и

**2..**..............................**,** със седалище и адрес на управление: ............................., вписано в ТР на АВ по реда на Закона за търговския регистър с ЕИК .................... /или по ФД, представлявано от ............................ в качеството му на управител, наричано за краткост по – долу ИЗПЪЛНИТЕЛ

 На основание решение №........................ на ВЪЗЛОЖИТЕЛЯ, за определяне на ИЗПЪЛНИТЕЛ по обществена поръчка с предмет: **„Доставка осъществена чрез покупка на семена за посев за нуждите на ТП ДЛС Шерба за 2017 година с примерно посочване на наименованието на продукта, съгласно техническа спецификация“ ,**  се сключи този договор за следното:

1. **ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет : **„Доставка осъществена чрез покупка на семена за посев за нуждите на ТП ДЛС Шерба за 2017 година с примерно посочване на наименованието на продукта, съгласно техническа спецификация“** , съгласно Техническото предложение – Приложение № 1 и Ценовото предложение – Приложение №2 на ИЗПЪЛНИТЕЛЯ , Техническата спецификация на ВЪЗЛОЖИТЕЛЯ за изпълнение на поръчката, съгласно документацията за участие, неразделна част от настоящия договор.

 **(2)** ВЪЗЛОЖИТЕЛЯТ възлага доставките, предмет на настоящия договор след предварителна заявка, подадена по факс или email. Във всяка отделна заявка, се определят конкретното количество, вид на доставката, която зависи от конкретните нужди на Възложителя.

 **II. ЦЕНА И НАЧИН НА ПЛАЩАНЕ**

**Чл. 2. (1)** Възложителят заплаща възнаграждение за доставката на Изпълнителя в общ размер до **/словом: ................/ лева без ДДС по цени, съгласно Приложение №2- неразделна част от настоящия договор**. Стойността на всяка поръчка се определя въз основа на единични цени съгласно Ценовото предложение на участника , като същите са фиксирани и не подлежат на завишаване през периода на изпълнение на договора, в рамките на предвидения от възложителя финансов ресурс.

 **(2)**. В цената по ал.1 са включени всички разходи за опаковка, такси, транспорт и други съпътстващи доставката разходи, в лева без ДДС и са определени франко обекта на Възложителя- ТП ДЛС Шерба, Станция „Шерба”, с.Гроздьово, обл.Варна.

 (3) Предвидените за извършване доставки са прогнозни и не обвързват
Възложителя със задължителното им изпълнение след сключване на настоящия договор. Доставките ще се изпълняват по поръчки от ВЪЗЛОЖИТЕЛЯ според нуждите му в момента на заявката и до размера на финансовия ресурс, който може да осигури за изпълнение на поръчката.

 **(4)** ВЪЗЛОЖИТЕЛЯТ заплаща на ИЗПЪЛНИТЕЛЯ дължимото възнаграждение в срок до 10 /десет/ календарни дни след извършване на доставката по конкретната заявка срещу представена от ИЗПЪЛНИТЕЛЯ фактура и приемо-предавателен протокол, подписан от упълномощени представители на страните по договора.

**(5)** Фактурата по предходната алинея трябва да съдържа следните реквизити:

**1.** номер на договор;

**2.** вид на извършените доставки;

**3.** брой, единична цена и обща стойност на доставката;

 **(6)** Плащанията се извършват по банков път по следната банкова сметка на ИЗПЪЛНИТЕЛЯ:

**Банка: \_\_\_\_\_\_\_\_\_\_\_\_\_\_\_\_\_\_**

**IBAN: \_\_\_\_\_\_\_\_\_\_\_\_\_\_\_\_\_\_\_**

**BIC: \_\_\_\_\_\_\_\_\_\_\_\_\_\_\_\_\_\_\_\_**

**Ш. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** **(1)** Срок на договора –30.12.2017г

 **(2)** Доставката се извършва от ИЗПЪЛНИТЕЛЯ след предварителна заявка от ВЪЛОЖИТЕЛЯ , подадена по факс или email. Във всяка отделна заявка, се определят конкретното количество, вид на доставката, която зависи от конкретните нужди на Възложителя.

 (3). ИЗПЪЛНИТЕЛЯТ доставя предмета на договора със собствен транспорт и за собствена сметка.

 (4)Мястото на изпълнение на поръчката – **ТП ДЛС Шерба, с.Гроздьово**, обл.Варна, Станция Шерба.

 (5)Срок за изпълнение на всяка конкретна заявка- до 7 (седем) календарни дни, считано от получаване на заявката на възложителя.

**IV. ИЗПЪЛНЕНИЕ НА ДОГОВОРА**

**Чл. 4.** Доставката се извършва съгласно изискванията на ВЪЗЛОЖИТЕЛЯ, посочени в документацията за участие в процедурата и техническото предложение на ИЗПЪЛНИТЕЛЯ, представляваща неразделна част от този договор.

 **Чл. 5.** ИЗПЪЛНИТЕЛЯТ осъществява доставката, след заявка на Възложителя , в която са вписани конкретното количество и вид на доставката.

 **Чл. 6.** Приемането на доставката се извършва с приемателно-предавателен протокол, подписан от ИЗПЪЛНИТЕЛЯ и ВЪЗЛОЖИТЕЛЯ или от оправомощени от тях лица.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 7.** ВЪЗЛОЖИТЕЛЯТ има следните права и задължения:

1.да получи доставката в срока и при условията, договорени между страните;

2.да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

3.да развали договора едностранно, в случай че изпълнителят не осъществи доставката в срока по настоящия договор;

4да развали договора едностранно, ако доставката не отговаря на техническите спецификации на Възложителя.

5.да заплаща определената цена по размер, начин и срок, уговорени между страните**.**

 6.да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл. 8.** ИЗПЪЛНИТЕЛЯТ се задължава:

ИЗПЪЛНИТЕЛЯТ има следните права и задължения:

1.да осъществи доставката качествено, в съответствие с договорените изисквания и да я предаде на ВЪЗЛОЖИТЕЛЯ в срок;

2.да не предоставя на физически и юридически лица документи и информация, свързани с изпълнението на доставката без писменото съгласие на ВЪЗЛОЖИТЕЛЯ;

3.да осигури за своя сметка превоза на доставката до местоизпълнението по чл.3, ал.4 от настоящия договор;

4.да предоставя на ВЪЗЛОЖИТЕЛЯ информация за хода на работата по изпълнение на доставката, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

**5**.да получи уговореното възнаграждение по реда и условията на настоящия договор.

 **6.** да съставя и предоставя на ВЪЗЛОЖИТЕЛЯ всички документи във връзка с изпълнението на договора, съгласно условията на същия и приложенията към него;

 **7.**Да сключи договор/договори за подизпълнение с посочените в офертата му подизпълнители /**ако е обявил в офертата си ползването на подизпълнители** / в срок от 3 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок. ИЗПЪЛНИТЕЛЯТ е длъжен  **да предоставя на ВЪЗЛОЖИТЕЛЯ информация за плащанията по договорите за подизпълнение в 15-дневен срок от извършването на всяко плащане.**

**VI. ГАРАНЦИИ, РЕКЛАМАЦИИ**

 **Чл. 9.** (1) Рекламации по отношение вид, количество и видими дефекти на доставените стоки се правят в 30 ( тридесет) дневен срок от момента на получаването им, за което се съставя констативен протокол.

(2) Възложителят е длъжен да уведоми незабавно Изпълнителя за недостатъци на стоките, за които не е знаел и не е могъл да узнае при приемането й. Той има право да иска заместване на стоката, връщане на част от цената или разваляне на договора, ако е действал добросъвестно и е изпълнил задълженията си, посочени в договора.

(3) Изпълнителят гарантира, че доставката отговаря на изискванията на производителите на посочените стоки, предмет на договора, за което разполага със съответните декларации или сертификати от производители и се задължава да приеме всички рекламации на Възложителя.

(4) При установяване на несъответствия във вида или качеството, които не са могли да бъдат открити при приемането им, Възложителя има право в срок от 30 ( тридесет) дни след доставката да уведоми незабавно Изпълнителя и да поиска тяхното възстановяване или замяна.

(5) Рекламираните стоки се съхраняват от Въэложителя. Връщането им се извършва от и за сметка на Изпълнителя.

**VII. ПРЕКРАТЯВАНЕ НА ДОГОВОРА И НЕУСТОЙКИ**

**Чл. 10.** Настоящият договор се прекратява:

**1.** с изтичане срока на договора;

**2.** при достигане на максимално допустимата стойност и изпълнението на всички задължения по него от страните;

**2.** по взаимно съгласие на страните, изразено писмено;

**3.** при настъпване на обективна невъзможност за изпълнение за период повече от 30 (тридесет) дни;

**4.** при прекратяване на юридическо лице – страна по договора без правоприемство;

 **5.** едностранно от ВЪЗЛОЖИТЕЛЯ, без предизвестие, при пълно неизпълнение на задължение по договора от ИЗПЪЛНИТЕЛЯ.

**Чл. 11.** Всяка от страните може да развали договора в случаите при условията и последиците на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение.

**Чл. 12.** Всяка от страните може да поиска разваляне на договора, ако другата не изпълнява задълженията си по него повече от 10 (десет) календарни дни, след срока за изпълнение на съответното задължение.

**Чл. 13.** В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми въз основа на протокол, съставен и подписан от страните по договора.

**Чл. 14. (1)** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20 % от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**(2)** При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на 0,5 % на ден от стойността на неизпълненото задължение за всеки ден забава, но не повече от 25 % от тази стойност

**(3)** При виновно некачествено или неточно изпълнение на задълженията по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от стойността на некачествено или неточно извършените дейности.

**Чл. 15.** Страните запазват правото си да търсят обезщетение за претърпени вреди и пропуснати ползи от неизпълнението по общия ред, предвиден в българското законодателство.

**IХ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 16.** Приемането на всяка конкретна доставка по чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**Чл. 17.** Приемането на доставката по настоящия договор се удостоверява с подписване от лицата по чл. 16 на двустранен приемо-предавателен протокол.

**Чл. 18.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Х. ОБЩИ РАЗПОРЕДБИ**

**Чл. 19.** Всеки спор относно тълкуването и действието на настоящия договор сe урежда чрез преговори между страните, а когато е невъзможно постигането на съгласие, същият се отнася за решаване пред съответния компетентен съд.

**Чл. 20.** За неуредените в настоящия договор въпроси се прилагат разпоредбите на действащото българско законодателство.

**Чл. 21.Настоящият договор не подлежи на изменение, освен в случаите и при условията на чл.116 от ЗОП.**

**ХІ. ПОДИЗПЪЛНИТЕЛИ**

*/*този раздел е само, в случаите, в които избрания за изпълнител участник е посочил, че ще използва подизпълнители/

 **Чл.22.** ПОДИЗПЪЛНИТЕЛИТЕ трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

 **Чл.23.** ВЪЗЛОЖИТЕЛЯТ изисква замяна на ПОДИЗПЪЛНИТЕЛ, който не отговаря на условията по чл.22.

 **Чл.24.** Когато частта от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДЗИПЪЛНИТЕЛЯ.

 **Чл.25.** Разплащанията по чл.24 се осъществяват въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

 **Чл.26.** Към искането по чл.24 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

 **Чл.27**. ВЪЗЛОЖИТЕЛЯТ има право да откаже плащане по чл.24, когато искането за плащане е оспорено, до момента на отстраняване на причината за отказа.

 **Чл.28.** Независимо от използването на ПОДИЗПЪЛНИТЕЛИ отговорността за изпълнение на договора е на ИЗПЪЛНИТЕЛЯ.

Настоящият договор се състави и подписа в два еднообразни екземпляра – по един за ВЪЗЛОЖИТЕЛЯ и за ИЗПЪЛНИТЕЛЯ.

Неразделна част от настоящия договор са следните приложения:

**1.** Технически спецификации за изпълнение на поръчката;

**2.** Приложение № 1 - Техническо предложение на ИЗПЪЛНИТЕЛЯ;

**3.** Приложение № 2 - Ценово предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

 /инж.Р.Радев / /......................./

Съгласно Заповед №.........................

На директора на ТП ДЛС Шерба

..................................................

/В.Стойчева/